บรรยากาศงานไทยเที่ยวไทย คึกคัก หลังโควิด-19 คลี่คลาย ภาคธุรกิจการท่องเที่ยวเริ่มฟื้นตัวในช่วงไฮซีซัน
บรรยากาศตลอดทั้งวันนี้ (27 พ.ย.65) ที่งานไทยเที่ยวไทย ครั้งที่ 64 วันสุดท้าย ซึ่งจัดขึ้นตั้งแต่วันที่ 24 พฤศจิกายนที่ผ่านมา ณ ศูนย์นิทรรศการและการประชุมไบเทค บางนา พบว่า มีประชาชนเดินทางมากันอย่างต่อเนื่อง โดยงานดังกล่าวเป็นงานจัดแสดงสินค้าด้านการท่องเที่ยว  ซึ่งมีความโดดเด่นและแตกต่างจากงานอื่น จนสามารถดึงดูดให้มีผู้ประกอบการธุรกิจท่องเที่ยวและบริการทุกประเภทเข้าร่วมแสดงงานกว่า 650 บูธ ทั้งเจ้าของโรงแรม รีสอร์ท โฮมสเตย์ ร้านอาหาร ร้านขายของที่ระลึก ร้านขายอุปกรณ์ตั้งแคมป์ หรือแม้กระทั่งสถานที่ท่องเที่ยวไฮไลท์ต่างๆ ทั้งภาครัฐและภาคเอกชน มาร่วมกันจัดโปรโมชันส่วนลดด้านการท่องเที่ยวทั้งในประเทศและต่างประเทศ ตลอดจนเสนอ Package การท่องเที่ยวแบบ Private และแบบจอยกรุ๊ป ในช่วง High Season นี้ และยาวไปจนถึงต้นปีหน้า เพื่อเอาใจสายท่องเที่ยวโดยเฉพาะด้านนางสาวสุพิชญา เพลินจิต หนึ่งในประชาชนที่เข้าร่วมงาน เปิดเผยว่า งานดังกล่าวได้รวบรวมบริษัททัวร์ไว้ในที่เดียว อีกทั้งมีธุรกิจนำเที่ยวมาเสนอโปรโมชันหลายรูปแบบ ถือเป็นการอำนวยความสะดวกแก่ประชาชนที่สนใจท่องเที่ยวเป็นอย่างมากขณะที่นายณัฐวุติ ไกรเลิศ อีกหนึ่งประชาชนที่เข้าร่วมงาน เปิดเผยถึงสถานการณ์โควิด-19 เริ่มดีขึ้น สิ่งแวดล้อมตามสถานที่ท่องเที่ยวต่างๆ กลับมาฟื้นคืน ทำให้ประชาชนอยากออกเดินทางมากขึ้น ซึ่งตนเที่ยวต่างประเทศเป็นประจำอยู่แล้วตั้งแต่ก่อนเกิดโควิด จึงถือโอกาสนี้หา Package ท่องเที่ยวภายในประเทศสำหรับประชาชนที่สนใจงานไทยเที่ยวไทย ครั้งที่ 65 จะจัดขึ้นวันที่ 2 - 5 มีนาคม 2566  ณ Hall 5-6 ศูนย์การประชุมแห่งชาติสิริกิติ์ หรือสามารถติดตามข้อมูลข่าวสารเพิ่มเติมได้ที่ www.งานไทยเที่ยวไทย.com